《陪周进士仲鸣谒思范亭小酌成诗二首 其二》
明代·林光

文落湘江范语奇，我来何敢发狂痴。贤声一代堪尊仰，世运千年几合离。

山拥思亭连佛閤，春藏太极在梅枝。前朝宦迹多沦没，谁为荒山续旧碑。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。